Mairu Antzerki Tailerra

Mairu Antzerki Tailerra 90eko hamarkadaren amaieran sortu zen Lesakan antolatutako antzerki tailer baten ildotik; bere lehendabiziko lana 2000. urtean aurkeztu zuelarik. Hasierako urteetan, taldeak euskaratutako Fernando Arrabalen "Trizikloa" eta Fernando Domenechen "Zugarramurdiko sorginak" taularatu zituen, baina ondorengo urteetan sorkuntza propioekin lanean hasi zen.
Partaideak Ritxi Abril, Josune Etxepare, Iban Garro, Maite Mendegia, Gotzone Rekondo, Ainara Ribera, Juanen Saralegi, Gaizka Sarasola eta Itziar Telletxea dira.

Elkarte moduan sortu zenetik, taldearen helburuak izan dira, euskaraz sortzeaz gain, eskualdean euskarazko antzerkigintza bultzatu eta sustatzea. Bide horretatik, 2005ean "Keinu-Leihoak" deituriko antzerki zikloa antolatzen hasi ziren. Hogeigarren edizioa ospatuko da 2024ko abenduan. 

 Ezaugarriak 
Antzerki amateurraren baitan, hogei urte baino gehiagoko esperientzia esaldi batez laburbildu dezakete: bizibide izan gabe, antzerkiazbidebat biziz. Taldekide duten Gaizka Sarasolaren testuetan oinarrituta, antzerki herrikoia dute beraien funtsa, ez ohikoak eta baita ezinezkoak izan daitezkeen egoeratan, kezka, gogoeta eta galdera iturri gisa komunitatea hartuta.

 Taularatutako antzezlanak 

 "Trizikloa" (2000) 
 "Zugarramurdiko sorginak" (Tantirumairu Dantza Taldearekin elkarlanean-2001)
 "Krabelinak uharteetan (2002) 
 "Erregea, soldadua eta bufoia" (2004)
 "Talaka" (2015)
 "Bertso atabikoak -edo norena den basoa-" (Tantirumairu Dantza Taldearekin elkarlanean-2016) 
 "Txoriak eta zauriak"(2018)
 "Iluntzen" (2021)
 "Intxaurra" (2022)
 "Lertsunaren hegada" (LedSilhouette eta Tantirumairu Dantza Taldearekin elkarlanean-2023)

 Argitalpenak 

  "Erleak, satorrak, beleak" (G.Sarasola-EDO!-2016)
   "Zerrakuretan" (G.Sarasola/Mairu Antzerki Tailerra-Susa Ganbila-2021)

 Erreferentziak 

 Ikus, gainera 

 Euskal Herriko Antzerki taldeen zerrenda
 Euskal Antzerkigintza

 Kanpo estekak 

 Instagram
 Ganbila